Hallomenus

Hallomenus er en slekt av biller som er knyttet til døde trær infisert av kjuker, der larvene utvikler seg.

Utseende 
Små  til middelsstore (ca. 5 mm), slanke, brunlige biller, oversiden fint hårete, halvmatt. Antennene er perlekjede-lignende uten noen tydelig avsatt klubbe. Pronotum er klokkeformet med markerte bakhjørner. Beina er slanke, i motsetning til noen overflatisk liknende grupper har ikke leggene store sporer.

Levevis 
Løvsoppbillene er skogsinsekter knyttet til døde trær der det vokser kjuker og andre vednedbrytende sopper. De voksne billene, som er aktive om natten, kan ofte finnes i barksprekker eller under barken på døde trær. De legger også eggene i barksprekker, og de nyklekte larvene finner veien til nylig framsprungne fruktlegemer av kjuker, som de lever av.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea
 Familien løvsoppbiller, Tetratomidae Billberg, 1820
 Underfamilien kjukevedborere, Hallomeninae Mulsant, 1856
 Slekten Hallomenus Panzer, 1794
 Underslekten Hallomenus (i snever forstand)
 Hallomenus axillaris Illiger, 1807  – Europa, også i Norge
 Hallomenus binotatus (Quensel, 1790) – Europa, Nord-Amerika, også i Norge
 Hallomenus chinensis Nikitsky, 1998
 Hallomenus nipponicus Nomura & Katö, 1958
 Hallomenus orientalis Nikitsky, 1998
 Underslekten Xeuxes Champion, 1889
 Hallomenus arimotoi Toyoshima & Ishikawa, 2000
 Hallomenus tokejii Nomura & Kato, 1958
 Ikke plassert til underslekt:
 Hallomenus debilis LeConte, 1866  – Nord-Amerika
 Hallomenus pallens Gyllenhal, 1817
 Hallomenus punctulatus LeConte, 1866  – Nord-Amerika
 Hallomenus reticulatus Motschulsky, 1872
 Hallomenus scapularis Melsheimer, 1846  – Nord-Amerika
 Hallomenus serricornis LeConte, 1878  – Nord-Amerika

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Nettressursen Fauna Europaea, utbredelsesdatabase over europeiske dyr.

Eksterne lenker 
Hallomenus binotatus: 
 UK Beetles - Hallomenus binotatus 
 Bilder av Mycetoma suturale
 

Biller formelt beskrevet i 1794
Dyr formelt beskrevet av Georg Wolfgang Franz Panzer
Løvsoppbiller